《南歌子》
宋代·姚述尧

载子强、二赵主管及诸同舍席间作

素节秋强半，嘉名久最宜。霜风簌簌下天涯。幸有佳朋何惜、共登危。

月窟诸仙子，天宫两白眉。相逢不醉定无归。笑问黄花重约、是何时。

作者简介：[约公元一一七三年前后在世]字道进，华亭人。生卒年均不详，约宋孝宗乾道末前后在世。生平事迹不可考。工词，著有箫台公馀词一卷，《强村丛书》传于世。